RO
5.8.2022
Jurnalul Oficial al Uniunii Europene
L 205/123
ANEXA IV
Anexa Vb (partea ML) la Regulamentul (UE) nr.
1321/2014 se modifică după cum urmează: 1.
La punctul ML.A.302, litera (c) se înlocuiește cu următorul text: „(c) AMP-ul: (1) identifică în mod clar proprietarul aeronavei și aeronava la care se referă, inclusiv orice motor și elice instalate, după caz; (2) include: (a) fie sarcinile sau inspecțiile cuprinse în programul minim de inspecție („PMI”) aplicabil menționat la litera (d); (b) fie instrucțiunile de menținere a navigabilității (Instructions for Continued Airworthiness – „ICA”) emise de titularul aprobării de proiect (Design Approval Holder – „DAH”); (c) fie ICA emise de declarantului unei declarații de conformitate a proiectului.”
2.
Punctul ML.A.304 se înlocuiește cu următorul text: „ML.A.304 Date necesare pentru modificări și reparații O persoană sau o întreprindere care repară o aeronavă sau o componentă trebuie să evalueze orice daună.
Modificările și reparațiile se efectuează utilizând datele aplicabile, și anume, după caz: (a) datele aprobate de agenție; (b) datele aprobate de o organizație de proiectare care respectă anexa I (partea 21) la Regulamentul (UE) nr.
748/2012; (c) datele cuprinse în cerințele menționate la punctul 21.A.90B sau 21.A.431B din anexa I (partea 21) la Regulamentul (UE) nr.
748/2012; (d) datele cuprinse în cerințele menționate la punctul 21L.A.62, 21L.A.102, 21L.A.202 sau 21L.A.222 din anexa Ib (partea 21 Light) la Regulamentul (UE) nr.
748/2012; (e) datele declarate de un declarant care respectă anexa Ib (partea 21 Light) la Regulamentul (UE) nr.
748/2012.”
3.
La punctul ML.A.401, litera (b) se înlocuiește cu următorul text: „(b) În sensul prezentei anexe, «date de întreținere aplicabile» înseamnă oricare dintre următoarele: 1. orice cerință, procedură, standard sau informație aplicabilă, emisă de către autoritatea competentă sau de către agenție; 2. orice AD aplicabilă; 3.
ICA aplicabile și alte instrucțiuni de întreținere, formulate de titularul certificatului de tip, de titularul certificatului de tip suplimentar, de declarantul unei declarații de conformitate a proiectului și de orice altă întreprindere care publică astfel de date în conformitate cu anexa I (partea 21) sau, după caz, cu anexa Ib (partea 21 Light) la Regulamentul (UE) nr.
748/2012; 4.
în cazul componentelor aprobate pentru instalare de către titularul aprobării de proiect sau de către declarantul unei declarații de conformitate a proiectului, instrucțiunile de întreținere aplicabile publicate de producătorii de componente și acceptabile pentru titularul aprobării de proiect sau declarantul unei declarații de conformitate a proiectului; 5.
orice date aplicabile furnizate în conformitate cu punctul 145.A.45 litera (d).”
4.
La punctul ML.A.501, litera (a) se înlocuiește cu următorul text: „(a) Cu excepția cazului în care se prevede altfel în subpartea F din anexa I (partea M), în anexa II (partea 145) și în anexa Vd (partea CAO) la prezentul regulament sau la punctul 21.A.307 din anexa I (partea 21) sau la punctul 21L.A.193 din anexa Ib (partea 21 Light) la Regulamentul (UE) nr.
748/2012, o componentă poate fi montată numai dacă îndeplinește cumulativ condițiile următoare: (i)
este într-o stare satisfăcătoare;